Ilirjan Celibashi

Ilirjan Celibashi (lindur më 2 tetor 1969) është jurist dhe politikan shqiptar, aktualisht Komisioneri Shtetëror i Zgjedhjeve. Më parë ka qenë gjyqtar, deputet dhe ministër.

 Jeta e hershme dhe arsimi 
Ilirjan Celibashi ka lindur në Çorovodë, Skrapar, më 2 tetor 1969. Studimet e larta i kreu në Universitetin e Tiranës, ku në vitin 1992 u diplomua jurist.

 Karriera profesionale 
Në korrik të vitit 1992, u emërua gjyqtar në Gjykatën e Rrethit Fier. Më pas shërbeu si Kryetar i Gjykatës së Shkallës së Parë në Mallakastër deri në janar 1998. Gjithashtu ka shërbyer si gjyqtar pranë Gjykatës së Apelit në Durrës.

 Aktiviteti politik dhe publik 
Në tetor 1998, u emërua Zëvendësministër i Rendit Publik. Nga viti 2001 deri në 2006, ishte Kryetar i Komisionit Qendror të Zgjedhjeve, ku organizoi zgjedhjet parlamentare dhe lokale.

Në zgjedhjet e 23 qershorit 2013, u zgjodh deputet i Kuvendit të Shqipërisë për Qarkun e Fierit, për Partinë Socialiste.

Në vitin 2013, u emërua Ministër për Marrëdhëniet me Parlamentin.

Në 5 tetor 2020, u rikthye si Komisioner Shtetëror i Zgjedhjeve.

Kategoria:Biografi shqiptare
Kategoria:Deputetë të Kuvendit të Shqipërisë
Kategoria:Politikanë shqiptarë
Kategoria:Ministra të Qeverisë së Shqipërisë
Kategoria:Njerëz që jetojnë